Diari Oficial de la Generalitat Valenciana


Sumari del DOGV 3757, del 25-05-2000 (2000/3608)

ACORD de 29 de març de 2000, de la Comissió Territorial d'Urbanisme de València, pel qual s'aprova la modificació núm. 26, unitat d'execució 7, del Pla General d'Ordenació Urbana de Llíria.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3757

Data del DOGV
:   25-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3608


Data del document
:   29-03-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Llíria
    * pla d'urbanisme

ACORD de 29 de març de 2000, de la Comissió Territorial d'Urbanisme de València, pel qual s'aprova la modificació núm. 26, unitat d'execució 7, del Pla General d'Ordenació Urbana de Llíria. [2000/X3608]
  
Vist l'expedient tramés per l'Ajuntament de Llíria, que fa referència a la modificació núm. 26, Unitat d'Execució 7, del Pla General d'Ordenació Urbana, i de conformitat amb els següents:
  
Antecedents de fet
  
Primer
  
L'expedient se sotmet a informació pública per acord del ple municipal amb data 21 de gener de 1999. Després del pertinent període d'informació pública, durant el qual no consta la presentació d'al·legacions, l'aprova provisionalment el ple municipal el 2 d'agost de 1999. L'expedient té entrada en el Registre de la Comissió Territorial d'Urbanisme de València el 9 de març de 1999.
  
Segon.
  
El projecte consta de memòria justificativa i plànols d'informació i d'ordenació.
  
Tercer
  
L'objecte de la modificació és la reordenació de la UE'7, en concret es proposa el següent:
  
Incrementar la superfície de la unitat d'execució en 1.184 m2 a fi de permetre un millor disseny viari.
  
Es procedeix a una nova distribució de l'edificabilitat amb increment del règim d'alçades.
  
S'incrementa l'edificabilitat en 3.678 m2 t, i s'amplia la superfície destinada a zona verda en 702 m2.
  
La modificació es justifica en la necessitat d'articular la morfologia urbana de la UE'7 amb la de les unitats d'execució 5, 6 i 9 que limiten amb l'esmentada.
  
Quart
  
Llíria té un Pla General d'Ordenació Urbana aprovat definitivament per la Comissió Provincial d'Urbanisme, en la sessió del 25 de novembre de 1985, i s'han tramitat fins ara gran nombre de modificacions, la qual cosa, més l'obsolet de l'instrument de planejament general vigent, han produït que la Comissió Territorial d'Urbanisme de València indicara a l'Ajuntament la procedència de revisió del pla general.
  
En relació amb la unitat d'execució núm. 7, el sotssecretari d'Urbanisme i Ordenació Territorial, amb data 21 d'abril de 1999, emet informe previ favorable.
  
Cinqué
  
La directora general de Gestió i Planificació del Medi, amb data 20 de desembre de 1999, va emetre Declaració d'Impacte Ambiental favorable.
  
Sisé
  
La Comissió Territorial d'Urbanisme de València, en la sessió de l'1 de febrer de 2000, va adoptar l'acord de suspendre l'aprovació definitiva atesa l'existència de deficiències en la tramitació de l'expedient.
  
Seté
  
Amb data 16 de febrer de 2000 es va rebre documentació d'esmena tramesa per l'ajuntament que consisteix en còpia del projecte diligenciat i certificats d'aprovació i sotmetiment a informació pública.
  
Vuité
  
La Comissió Informativa de la Comissió Territorial d'Urbanisme de València, en la sessió del 23 de març de 2000, va emetre informe relatiu al projecte de què tractem, i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. La documentació està completa, als efectes del compliment del que estableix l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer. En la documentació tramesa s'observa justificat el compliment del que estableix l'article 55.3 de la Llei Reguladora de l'Activitat Urbanística, a més de presentar-se un estudi comparatiu amb unitats d'execució anàlogues, a la vista del qual es considera coherent l'ordenació proposada.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que estableix l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat, la Comissió Territorial d'Urbanisme, en sessió celebrada el 29 de març de 2000, acorda aprovar definitivament la modificació núm. 26, Reordenació UE'7, del Pla General d'Ordenació Urbana de Llíria.
  
Contra aquesta resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 29 de març de 2000.- El secretari de la Comissió Territorial d'Urbanisme: José Manuel Palau Navarro.